यतिबेलाका चल्तीका निर्देशकहरू को हुन् ? यसको जवाफचाहिँ गाह्राे छैन । दीपक श्रेष्ठ, शोभित बस्नेत र मदन घिमिरेसँग सबैभन्दा बढी चलचित्र भएकाले व्यस्त उनै छन् । यी निर्देशकका चलचित्रले व्यावसायिक रूपमा निर्मातालाई अप्ठ्यारोमा नपारेका कारण सक्रियता कायम रहेको वितरकहरू बताउँछन् । उनीहरूका चलचित्र कस्ता हुन्छन् ? सन् ‘७० र ‘८० को दशकमा निर्मित बलिउडका चलचित्रको फोटोकपी गर्ने प्रयास गरन्िछ । यो यथार्थलाई निर्देशक बस्नेत नकार्दैनन् । भन्छन्, “पेट पाल्नुपर्छ । घाटामा जाने चलचित्र बनाउने हो र ? कुस्त पैसा कमाइएछ भने पछि कलात्मक चलचित्र बनाउनुपर्ला ।” यस वर्ष बस्नेतका तीनवटा चलचित्र प्रदर्शनमा आइसक्ने छन् । यी तीनै निर्देशकका रोजाइका अभिनेता हुन् एक मात्र राजेश हमाल ।
